דון צ'ידל

דונלד פרנק "דון" צ'ידל (באנגלית:  Donald Frank "Don" Cheadle; נולד ב-29 בנובמבר 1964) הוא שחקן, במאי, מפיק קולנוע וסופר אמריקאי, זוכה שני פרסי גלובוס הזהב מתוך שש מועמדויות, מועמד לפרס אוסקר לשחקן הטוב ביותר על תפקידו בסרט "מלון רואנדה" בשנת 2004 ולאחד עשר פרסי אמי.

ביוגרפיה
צ'ידל נולד בקנזס סיטי לבטי ודונלד צ'ידל, לצ'ידל אחות בשם סינדי ואח בשם קולין.
צ'ידל למד ב"תיכון איסט" בדנוור, קולורדו שם סיים את לימודיו בהצלחה, לאחר מכן התקבל צ'ידל ל"מכון לאומנויות של קליפורניה".

קריירת משחק 
צ'ידל פרץ לתודעה ב-1987 בדרמת המלחמה "גבעת האמיצים".

בשנת 1993 שיחק בעונה השנייה של הסיטקום "Hangin' with Mr. Cooper" ברשת ABC, למשך 2 פרקים בגילומו של בני. באותה שנה הצטרף לעונה השנייה של סדרת הדרמה בכיכובה של קתי בייקר, "סודות העיר" ב-CBS בתפקיד ג'ון ליטלטון. שנה לאחר מכן חזר לעונה השלישית של הסדרה.

בשנת 1995 שיחק צ'ידל בדרמת הפשע "האשה שלבשה כחול" לצידו של דנזל וושינגטון, תפקידו בסרט תרם משמעותית להמשך דרכו בתחום הקולנוע. בשנת 1997 שיחק צ'ידל בתפקיד ראשי בדרמת הפשע מועמדת 3 פרסי האוסקר של פול תומאס אנדרסון "לילות בוגי", בו גילם צ'ידל את באק סווף שמתחתן עם כוכבת פורנו מקומית בשם ג'סי וינסנט.
בנוסף שיחק צ'ידל גם במותחן האקשן "וולקנו" לצידו של טומי לי ג'ונס.

בשנת 1998 זכה צ'ידל בפרס גלובוס הזהב על תפקידו בדרמה "חבורת הפרחחים", על משחקו קיבל צ'ידל גם מועמדות לפרס אמי. כמו כן שיחק צ'ידל לצידם של ג'ורג' קלוני וג'ניפר לופז במותחן הפשע הרומנטי מועמד 2 פרסי האוסקר של סטיבן סודרברג "רומן לא חוקי" ובדרמה הקומית של וורן בייטי "בולוורת'".
ב-1999 קיבל צ'ידל מועמדות נוספת לפרס אמי, על תפקידו בדרמה "שיעור לפני המוות".

בשנת 2000 השתתף צ'ידל לצד מייקל דאגלס ובניסיו דל טורו בדרמת הפשע זוכת 4 פרסי האוסקר של סטיבן סודרברג "טראפיק", בה גילם צ'ידל את דמותו של מונטל גורדון סוכן המנהל לאכיפת (חוקי) הסמים.
בנוסף השתתף צ'ידל גם בדרמת המותחן הבדיונית של בריאן דה פלמה "המשימה מאדים" לצידו של גארי סיניז, בו גילם צ'ידל את לוק גרהאם, ניצול שמצא צוות המשימה על כוכב מאדים.
כמו כן שיחק צ'ידל לצידו של ניקולס קייג' בדרמה הקומית "חתונה על תנאי".

בשנת 2001 קיבל צ'ידל את מועמדות פרס אמי השלישית שלו על תפקידו בסרט "דברים מאחורי השמש". צ'ידל גם הופיע במותחן האקשן "שם קוד: דג חרב" לצידם של ג'ון טרבולטה ויו ג'קמן ובקומדיית הפשע של סטיבן סודרברג "אושן 11" שם גילם צ'ידל את באשר טר, אחד מצוות השודדים. בשנת 2003 קיבל צ'ידל מועמדות רביעית לפרס אמי על תפקיד האורח שביצע בסדרה "ER".

שנת 2004 הייתה השנה הטובה והגדולה ביותר של צ'ידל מבחינה מקצועית עד כה עם מועמדות לפרס אוסקר לשחקן הטוב ביותר ולפרס גלובוס הזהב על משחקו בדרמת המלחמה ההיסטורית מועמדת 3 פרסי האוסקר "מלון רואנדה" שמבוססת על אירועים אמיתיים אודות מעשי הטבח שביצעו אנשי שבט ההוטו באנשי שבט הטוטסי במהלך רצח העם ברואנדה ב-1994.
בסרט גילם צ'ידל את דמותו של פול ראססבגינה, מנהל בית מלון אירופאי ברואנדה שהקים מחנה פליטים עבור אנשי שבט הטוטסי במהלך רצח העם, מאמציו עזרו להציל 1200 נפשות מתוך מיליון שנרצחו.
באותה שנה היה צ'ידל היה שותף לפרויקט גדול נוסף - סרטו זוכה 3 פרסי האוסקר של פול האגיס "התרסקות", אותו הפיק צ'ידל.
מלבד ההפקה השתתף צ'ידל גם כשחקן ראשי בסרט וגילם את דמותו של גרהאם ווטרס, בלש במשטרת לוס אנג'לס המנותק ממשפחתו העניה. על משחקו בסרט קיבל צ'ידל מועמדות לפרס באפט"א.
כמו כן הופיע צ'ידל בסרט ההמשך לקומדיית הפשע המצליחה של סטיבן סודרברג "אושן 12", בו המשיך לגלם את באשר טר, איש החשמל של הצוות.

בשנת 2007 השתתף צ'ידל בחלק השלישי בטרילוגיית קומדיית הפשע של סטיבן סודרברג "אושן 13". בנוסף שיחק צ'ידל בדרמה "שמור עלי", בסרט גילם צ'ידל את ד"ר אלן ג'ונסון, רופא שיניים שמנסה לעזור לחברו מתקופת לימודיו צ'ארלי פינמן (אדם סנדלר) שאיבד את אשתו ושלוש בנותיו בפיגועי 11 בספטמבר.
לאחר מכן הופיע צ'ידל במותחן הפשע "הבוגד" ובקומדייה המשפחתית "בית מלון לכלבים". בשנת 2010 החליף צ'ידל את טראנס הווארד בתפקיד קולונל ג'יימס "רודי" רודס/וור משין בסרט גיבורי העל שובר הקופות "איירון מן 2".

בשנת 2011 שיחק צ'ידל בקומדיית הפשע האירית המוערכת "שומר חוק" בתפקיד סוכן ה-FBI וונדל אוורט. בשנת 2012 שיחק בדרמה של רוברט זמקיס "הטיסה" בתפקיד הפרקליט יו לאנג, עוד באותה שנה החל לככב צ'ידל ב"בית השקרים", סדרת טלוויזיה של רשת הכבלים שואוטיים, בה הוא מגלם את דמותו של היועץ העסקי מרטי קאן. על תפקידו זה זכה ב-2012 בפרס גלובוס הזהב לשחקן הטוב ביותר בסדרה קומית. הסדרה שודרה במשך 5 עונות עד שנת 2016.

חיים אישיים 
צ'ידל נישא בשנת 1997 לשחקנית ברידג'יד קולטר, ולהם שתי בנות.

בשנת 2008 ההיסטוריה המשפחתית של צ'ידל תועדה בסדרת הטלוויזיה "חיי אפרו-אמריקאים" ברשת PBS. בדיקת DNA העלתה כי צ'ידל הוא ממוצא קמרוני. בדיקת DNA נוספת העלתה כי בין אבותיו באפריקה, שליש מגיע מהאזור של סנגל וליבריה, קצת יותר מרבע מגיע מאזור קונגו-אנגולה, והשאר מגיעים ממערב ניגריה ובנין.

פילמוגרפיה

קולנוע 
הפרה בתנועה (1985)
גבעת האמיצים (1987)
צבעים (1988)
נביאים בצד הדרך (1992)
איש המטאור (1993)
סידורים אחרונים בדנוור (1995)
האשה שלבשה כחול (1995)
ריבאונד: סיפורו של ארל "העז" מניגולט (1996) - סרט טלוויזיה
וולקנו (1997)
רוזווד (1997)
לילות בוגי (1997)
רומן לא חוקי (1998)
חבורת הפרחחים (1998)
בולוורת (1998)
שיעור לפני המוות (1999) - סרט טלוויזיה
טראפיק (2000)
המשימה מאדים (2000)
חתונה על תנאי (2000)
אזעקת שווא (2000) - סרט טלוויזיה
שעת שיא 2 (2001)
הדברים שמאחורי השמש (2001)
משוגע (2001)
שם קוד: דג חרב (2001)
אושן 11 (2001)
אבי זינגר (2003)
נקודת מבט (2003)
אושן 12 (2004)
רישיון לגנוב (2004)
מלכודת לנשיא (2004)
מלון רואנדה (2004)
התרסקות (2004)
בעיית הכלב (2006)
שמור עלי (2007)
דבר אליי (2007)
אושן 13 (2007)
דארפור עכשיו (2007)
הבוגד (2008)
בית מלון לכלבים (2009)
רחובות ברוקלין (2010)
איירון מן 2 (2010)
שומר חוק (2011)
הטיסה (2012)
איירון מן 3 (2013)
הנוקמים: עידן אולטרון (2015)
לפני כולם (2015) - גם במאי, מפיק ותסריטאי
קפטן אמריקה: מלחמת אזרחים (2016)
הנוקמים: מלחמת האינסוף (2018)
הנוקמים: סוף המשחק (2019)
קפטן מארוול (2019)
ספייס ג'אם: אגדה חדשה (2021)
מהלך מתוכנן (2021)
רעש לבן (2022)
מלחמות השריון (2023)

טלוויזיה 
תהילה (1986)
פרקליטי אל איי (1986)
ילד הקראטה (1986)
בלוז לכחולי המדים (1987)
גן החיות ברונקס (1987)
בית דין לילי (1988)
הופרמן (1988)
בקר (1989)
צ'יינה ביץ' (1990)
הנסיך המדליק מבל אייר (1990)
הכדור חוזר לקופר (1993-1992)
ארמון הזהב (1993-1992)
סודות העיר (1995-1993)
משפחת סימפסון (2000) - דיבוב
המופע של ברני מק (2002)
ER (2002)
מאד טי.וי (2003)
היסטוריה שתויה (2010)
רוק 30 (2012)
בית השקרים (2016-2012)
סיפורים של ברווזים (2018) - דיבוב
נפילות חדות (2019-הווה)
אל תחפרי לעומק  (2020)
רטשד (2020-הווה)
הפלקון וחייל החורף (2021)
שנות הקסם (2021-הווה)
הבנים מציגים: שטני (2022) - דיבוב
פלישה סודית (2023)
מרגל ושמו אלביס (אנ') (2023) - דיבוב

קישורים חיצוניים

 

 
 

שחקני קולנוע וטלוויזיה אמריקאים
מדבבים אמריקאים
מפיקי קולנוע אמריקאים
במאי קולנוע אמריקאים
שחקני פוקר אמריקאים
זוכי פרס גראמי
זוכי פרס גלובוס הזהב: טלוויזיה: שחקן בתוכנית מוזיקלית או קומית
זוכי פרס גלובוס הזהב: טלוויזיה: שחקן משנה
פעילים למען זכויות להט"ב בארצות הברית
אישים זוכי פרסי איגוד מבקרי הקולנוע של לוס אנג'לס
אמריקאים שנולדו ב-1964
זוכי פרסי ה-BET: הומניטרי